
Piše sa 


Čovjek obično razmišlja ovako. U gustim, neprohodnim 
šumama, na vrletnim, nedostupnim planinama i u neizmjer- 
nim dubinama dalekih oceana po svoj prilici žive izvan- 
redno zanimljive životinje, čudnovatih oblika i boja i još 
čudnovatijih životnih navika. O njima se sigurno može pri- 
čati bezbroj čudesnih 1 zanimljivih priča; o njima se može 
pisati brdo knjiga, a da se ništa ne ponavlja, da ništa ne bude 
obično ni dosadno. | 


Ali životinje u kući i oko kuće? Pa gledamo ih iz dana u 
dan — poznajemo ih kao stari groš! Zar se o njima može 
kazati išta što bi nam bilo novo i nepoznato, a pogotovu 
što bi nam bilo zanimljivo? 


Dopustite da vam kažemo: ako tako mislite, nemate pravo. 
Život je u svim svojim oblicima toliko raznolik i zanimljiv 
da svaka životinja — i ona koja živi tako daleko od nas da 
je živu možemo vidjeti samo u zoološkom vrtu, a i ona koja 
nam svaki dan cvrkuće pred prozorom, ili zuji po prozorskom 
staklu, ili se noću šulja po vrtu — nosi sa sobom toliko tajna 
i toliko zanimljivosti da se o svakoj može ispresti i te kako 
zanimljiva priča. | 


Evo, primjera radi, samo nekoliko takvih zanimljivosti, 
sakupljenih zbrda-zdola s naših tavana i podruma, iz vrta 
i cvijetnjaka pred našom kućom i drugoga svakodnevnog 
okoliša: 


Jeste li znali da najkrvoločnija životinja na svijetu ne živi 
u dalekoj prašumi, nego (ako stanujete na selu) desetak 
metara daleko od vaše kuće? Slažete li se da bismo često 
umiljat ptičji pjev morali zapravo nazvati ptičjim psovkama 
i kletvama? Možete li protumačiti kako se to muha okomito 
penje uz glatko staklo, a vama je takvo umijeće uskraćeno? 
Kad stanete pred kućnu muhu, ona vas vidi kao na mozaiku; 
kad stanete pred psa, on vas vidi kao na crno-bijeloj foto- 
grafiji. Jeste li to znali? Mačka može nanjušiti miša na de- 
setak metara. A noćni leptir nanjuši ženku i na desetak. 
kilometara... 


Još o mnogim drugim zanimljivostima pripovijeda vam ova 
knjiga opremljena sa 248 slika u bojama. Prirodoslovci i 
slikari nastojali su da vam u njoj na prisan i povjerljiv način 
otkriju mnoge zanimljive pojedinosti. 


Pas 


Svaki dan čujemo: gladan kao pas; umoran kao 
pas; živi kao pas; prebit ću ga kao psa; pasja vru- 
ćina; pasji sin... Cinl se doista da se ništa lijepa 
O psu ne može reći, osim: vjeran kao pas. Ima 1 te 
koliko pasa koji doista žive »pasjim« životom. Ali 
ima 1 pasa kućnih miljenika, kojima je bolje nego 
mnogim ljudima. Možda ste čuli da ima posebnih 
dućana s hranom za pse, psećih hotela 1 klinika. 
Razvila se i posebna znanost o psima — kinologija. 
A najodličnije primjerke čistokrvnih pasa pokazuju 
na izložbama i odlikuju zlatnim medaljama. Jedno 
je nesumnjivo: ni s jednom domaćom životinjom 


kratkonogi gonič 
(baset) 


nije čovjek tako tijesno povezao svoj život kao sa 
psom. Pas je jedina životinja koja ga svuda prati: 
od žarkog ekvatora do ledenih polova, od nizina 
do vrletnih gora. Ujedno je pas i prva životinja 
koju su naši davni preci pripitomili. Tijekom de- 
setaka tisuća godina čovjek je uzgojio toliko razli- 
čitih psećih pasmina (ova riječ nije potekla od 
riječi pas, pseto, nego od riječi pas, pojas, poko- 
ljenje!) da ih ima 1 tako malenih (i teških 45 dkg) 
te ih, odrasle, možemo staviti u džep, i tako ve- 
likih kao osrednje tele (1 teških do 116 kg). Tim 
stotinama 1 stotinama pasmina pasa čovjek se 
poslužio u najrazličitije svrhe: jedne je uzgojio za 
lov na pernatu divljač, druge za uvlačenje u pod- 
zemne jazbine, treće za čuvanje stada, četvrte... 
da 1 ne nabrajamo dalje! Razumije se: tko ima 
psa, mora se o njemu i brinuti kako se pristoji. 


Jeste li znali?... 


... da je pas uzgojen od nekoliko pasmina vuka, 
još u srednje kameno doba? ...da prve pse čovjek 
vjerojatno nije držao samo radi pomoći u lovu, 
nego 1 kao zalihu mesa za gladne dane? _...da1 
danas možemo križati vuka 1 psa? ... da je naj- 
slavniji pas Lajka — prvo živo biće koje je (1957) 
poletjelo u svemir (u »Sputnjiku 2«)? 

Kad se sprema spavati, pas se nekoliko puta okrene u krug. Ta 
čudna navika ima svoje objašnjenje. Još dok su živjeli u divljini, 
psi su tako povijali travu oko sebe i sterali sebi mekan ležaj. 


Udalji li se od kuće i više kilometara, mnogi će pas bez velikih 
teškoća naći put natrag. Kako mu to uspijeva? Ne znamo vodi 
li ga njegov izvrstan njuh ili posebno osjetilo za orijentaciju. 


afrički pas basenji 


njemački 
bokser 


rav 
Ma kako gospodar šareno odjeven bio, pas ga uvijek vidi kao 
na slici, ovako: za njega je sve samo crno, sivo i bijelo. Pas je, 
dakle, »slijep za boje« ; ali ostala su mu osjetila izvanredno oštra. 


Dok su psi još lutali u divljim čoporima, predvodnik bi ovako 
obilježio drveće i kamenje u okolici: »Ovo je lovište naše. Dru- 
gim psima pristup zabranjen!« Taj je običaj na snazi i danas. 


oštrodlaki 
foksterijer 

Poslije sunčanja pas se liže. Time uzima s krzna vitamin D, koji 
se djelovanjem sunca razvio u dlakama. Zimi, kad sunca nema, 
psu u hrani dodajemo taj vitamin, neophodan za pravilan rast. 


Pa 
PAM 


Susret dvojice nepoznatih pasa počinje razgovorom repovima : 
»Jači sam od tebe, hoćeš li da se pobijemo?« (repovi mašu pola- 
gano). — »Neću, budimo prijatelji !« (repovi mašu brzo i složno). 


Mačka 


Mačku vole mnogi, ali ona — budimo iskreni — 
— ne voli nikoga do sebe same. Skoči li vam umi- 
ljato u krilo, to je samo zato da joj poslužite kao 
mekan i topao ležaj. Ali toj maznoj životinji neće- 
mo to previše zamjeriti. Ona je ugodan, uredan i 
čist »ukućan« i voli se pridržavati ustaljenih navika. 
Ljupka je i dostojanstvena u svakoj prigodi. Pa 


ni mrtva gladna neće se, poput psa, divljački baciti 


na ponuđenu hranu, nego će je najprije pažljivo 
Onjušiti, zatim oprezno okušati, pa tek onda s 
užitkom blagovati. A da je mački voljko pri duši 
— bilo da je nudimo poslasticom, bilo da je dra- 
gamo, bilo da se ona ugodno grije na suncu ili 
pored peći — odavat će na svojstven način: ona 
će presti. Rasrdi li se pak ili uplaši, sva se izmijeni: 
zgrbi se 1 nakostriješi, rep joj se uspravi, oči se 
zlokobno krijese, pokažu se opasni zubi i nokti; 
mačka prijeteći mauče 1 šiba repom. Srdita se mačka 
tako čini veća 1 opasnija. No ona je i nježna mati 


a aari 


saa" . 


315 prirodne veličine 


pa se predano 1 srčano brine za svoj porod. Ma- 
ČIići su 8—10 dana slijepi. Mati ih doji oko dva 
mjeseca. Postupno ih uči svakojakim vještinama i 
vragolijama. Mačka koja živi s nama u stanu često 
nas srdi zato što, oštreći nokte, izgrebe pokućstvo. 
Pomozimo joj da ne čini štete: dajmo joj drvenu 
kladicu na kojoj će se moći izdovoljavati do mile 
volje. 


Jeste li znali? ... 


... da je u starom Egiptu mačka bila štovana kao 
sveta životinja? (Tome se nećete čuditi ako se sjetite 
da je Egipat bio zemlja žita 1 miševa!) —... da su 
u staroegipatskim grobnicama nađene i mumifici- 
rane mačke, uz mumificirane miševe 1 posude s 
mlijekom? —... da su prve domaće mačke pre- 
nijeli u Evropu Feničani, prije dvije tisuće godina? 


Najmilija hrana 


mlijeko 


miševi 


10 


' Maca se umiva. Ali ne da bude ljepša, već time skida sa sebe 
i »mačji miris«, pa se tako može prišuljati mišjoj rupi bez straha 
da će mijo njuhom osjetiti njezinu smrtonosnu prisutnost. 


Kako mačka vreba plijen ili mu se šulja — svi smo često proma- 
trali. Mačke koje žive na selu katkad se vrate davnome divljem 
načinu života. Tada ponovo postaju prave divlje zvijeri u koji- 
ma su se probudili uspavani nagoni davnih predaka. I inače 
mačka ne može bez mesa, pa je moramo hraniti i iznutricom. 


Kao 'i pas, i naša je domaća mačka dobar i ustrajan plivač, prem- 
da će u vodu ući nerado, samo ako doista nema drugog izlaza. 
Netom iz vode iziđe, strest će kapljice s krzna i posvetiti se 
temeljitom uređivanju. Čista je voda mački neophodna za pi- 
će; zato nije dobro zamjenjivati joj uvijek vodu mlijekom. 


Brci ne služe mački kao ures, nego kao neka vrsta radara : kad Mačka može neke stvari vrlo brzo naučiti. Ova je maca otkrila 
u hodu ni o što ne zapnu, znak je da pred njom nema nikakve za- kako može šapom pritisnuti kvaku i otvoriti vrata kad za- 
preke. Brcima će mačka u mraku točno osjetiti gdje je miš. želi napolje. Drugom se šapom drži za kvaku da ne padne. 

Kućna muha 


Zar pisati i o kućnoj muhi? O tome kukavnom, 


prljavom, tvrdoglavom i odvratnom zanovijetalu? . 


Ta sretni smo što nas suvremen higijenski način 
života 1 razna sredstva za uništavanje gamadi danas 
koliko-toliko čuvaju tih nasrtljivaca, koji su našim 
pradjedovima doslovno zagorčavali život. A i danas 
katkad po seoskim kućama, gdje su blizu staje i 
gnojišta, lijeću toliki rojevi muha da od njih na- 
prosto spasa nema. Uzalud ih tjeraš 1 tučeš — eto 
njih opet, na isto ono mjesto. A da muha svakamo 
gura nos (zapravo rilo, jer nosa muha nema), 
suvišno je i spominjati. Pa eto, ipak je taj prezreni 
kukac zaslužio da o njemu štošta kažemo. Prije 
svega, priroda je muhu obdarila nizom. svojih 
»patentiranih izuma«. Pogledajte samo ta dva 


Pao 
NIKA 


majušna dlakava ticala koja muhi strše sprijeda 
s glave: njima muha njuši, a to znači — traži hranu. 
Kad je nađe, pretapka je nogama, jer muha ima 
osjetilo okusa — na nogama. Ustanovi li na svoje 
zadovoljstvo da je što jestivo, isplazit će »jezik«, 
zapravo rilo, i blagovanje počinje. Ova muha na 
slici srče kap meda. Da bi pojela što kruto, na 
primjer mrvicu šećera, mora ga najprije otopiti 
u slini pa onda posrkati. U kući muha nije samo do- 
sadna, nego i opasna, jer na svojim dlačicama pre- 
nosi milijune klica zaraznih bolesti. Zato je borba 
protiv muha borba za naše zdravlje. Ali u prirodi 
muha je 1 korisna jer leže jaja na sve što trune i 
gnjije. A _ kad se iz upljuvka (tako zovemo mušja 
jaja) izlegu sitne ličinke, odmah proždiru onu 
trulež 1 gnjilež. Tako muha -— dn bolesti širi, 
a druge zatire. 


Jeste li znali? ... | 
. da muha ima složene oči: svako oko sastoji 


se od 4000 leća, pa muha vidi okolicu poput slike 
sastavljene od tisuća djelića? 


Najmilija hrana 


šećer 


svakovrsni 
otpaci 


20 puta povećana 


la 


Nepažljiv promatrač nacrtao bi i muhu i pčelu sa dva krila sva- 
ku; međutim, muha je dvokrilac, a pčela ima četiri krila. No 
manji broj krila muhi nimalo ne umanjuje letačku spretnost. 
Ali kad poželi da naglo sleti, krilima se i neće služiti: slo- 
Žžit će ih i obrušit će se slično kao i avion na mlazni pogon. 


Kućna je muba malen stvor, pa ipak se kreće dvostruko brže 
nego pješak. Unatoč tome među najsporijima je od mnogih tisu- 
ća vrsta, koliko ih broji njezina obitelj i rodbina. Promatrajte, 
na primjer, kako hitro i sunkovito leti njezina srodnica — mala 
sobna muha, koja često lebdi u sobi ispod stropne svjetiljke. 


Ovo je mušja noga: ima »kliješta« za prihvaćanje i »jastučiće« 
za prianjanje. Jastučići ispuštaju ljepljivu tekućinu, pa se tako 
muha kreće po glatkome staklu i hoda strmoglavce po stropu. 


13 


Muha nema usta za žvakanje i gutanje hrane: ona zapravo ne, 
jede, nego samo pije. Kroz rilo (sisalo), koje je na slici dijelom 
u prerezu, izlučuje slinu te otapa neke vrste krute hrane. Kad 
se hrana otopila, muha je usiše, slično kao što usisač praši- 
nu. Lijevo i desno od rila vidite par ticala kojima muha njuši. 


Zbog valova koji znaju biti prava brda i doline prekooceanski 
brodovi imaju bočne stabilizatore. To su naprave koje ublaža- 
vaju valjanje broda na vodi. Na slici u krugu označili smo crve- 
nim strelicama muhi s lijeve i s desne strane iza glave malene 
organe koji joj na sličan način pomažu da održi ravnotežu u letu. 


Ovo je jedna od mušjih majstorija u letu. A dodat ćemo vam i 
posve drugi zanimljiv podatak. Moguć broj svih potomaka jedno- 
ga para kućne muhe u godini dana iznosi 250 000 000 000 000! 


Prugasta papigica 


Pogled na ove prugaste papigice rekao bi nam: 
to su dvije posve različite vrste. Pa ipak nije tako. 
Kao što se pijetao razlikuje od kokoši obličjem svo- 
jega tijela, a lav od lavice svojom grivom, tako se 
mužjak prugaste papigice bojom razlikuje od ženke: 
on je zelenkast, a ona modrikasta. Možete ih ra- 
zlikovati 1 po tome što je u ženke pokljunica (dio 
oko nozdrva) smeđa, a u mužjaka modra. Svojim 
tihanim ćućorenjem, žuborenjem i žvrljiganjem te 
svojim veselim kretnjama ovaj će vas nerazdruživi 
par srdačno pozdraviti svaki put kad se vratite 
kući 1 priđete njihovu kavezu. Držanje ovakvih 
papigica u kući ne zadaje posebnih briga, pa ih 


biskvit 


pre. 0 


proso 


počesto viđamo u poznatih. Najbolja je za njih 
ona hrana koja se u posebnim kutijama prodaje u 
prodavaonicama ptica 1 drugih malih životinja. 
Ondje uz hranu daju kupcu i pijeska da ga prostre 
po podu kaveza. A evo zašto. Papigice jedu tvrdo 
sjemenje, a zuba nemaju da ga sažvaču. Zato 
uzimaju sa sjemenjem i poneko zrnce pijeska, što 
će pomoći da se hrana u želucu posve usitni. 


Jeste li znali?... 


... da sve papige potječu iz žarkih krajeva, a pru- 
gaste papigice iz sušne unutrašnjosti središnje Au- 
stralije? Ondje 1 danas žive divlje, u velikim jatima, 
kao u nas čvorci. ... da su prve papigice donesene 
u Evropu 1840. g., a prvi ih je držao zoološki vrt 
u Antwerpenu (Belgija) desetak godina kasnije? 
... da danas po kućama širom svijeta žive milijuni 
papigica, uzgojeni u svim bojama, pa ih ima i 
bijelih? ... da su prugaste papigice dobile i ime 
»ptice ljubavi« jer se po čitave sate miluju klju- 
nićima? 


nešto povećano 
(5/4 prirodne veličine) 


svaniw < 


Mužjak prugaste papigice brižno hrani svoju plavkastu ženku 
za sve vrijeme dok ona leži na jajima, pa i kad su se mališi već 
izlegli. Toliko je zaokupljen hraneći je da zaboravi i svoju glad ! 


Prugaste papigice rado se igraju. Dajte im staru gumenu loptu, 
ovako izbušenu, da se mogu za nju lakše prihvaćati noktima. 
Možete im o konac objesiti lopticu za stolni tenis: to će im biti 
dovoljno za sate i sate živahne igre. Nego — papigica je na slici 
smeđa: je li to mužjak ili ženka? Pogledajte joj pokljunicu ! 


so 


Tko drži samo jednu papigicu, 
donekle će joj olakšati samoto- 
vanje ako joj u kavez objesi zr- 
calo. Papigica će se tada s tom 
»drugom  papigom« zabavljati. 

Goluždravi papigić već je oper- 
natio pa, kao i svaki poletarac, 
želi okušati svoje letačke spo- 
sobnosti. Prvi su mu pokušaji ne- 
spretni i kratkotrajni, ili posve 
neuspjeli. Vlasnik mu može po- 
moći pruživši mu prst da na nj 
sleti. Time će mali letač dobiti 
samopouzdanja. Samo, pomagati 
valja mirno, bez naglih pokreta. 


Sve su papige rođeni cirkuski akrobati — i ove malene poput 
vrabaca, i one velike poput sokolova koje možete vidjeti u zo0- 
loškim vrtovima. Vješaju se strmoglavce pridržavajući se za pri- 
tku samo jednom nogom, ili se ljuljaju obješene o kljun. Neu- 
morne su u izmišljanju neprestano novih akrobatskih majstorija. 


Velikom strpljivošću i upornošću možete postići da vaša prugas- 
ta papigica nauči ponavljati pedesetak različitih riječi. Možete 
je naučiti čak i da odcvrkuće djelić kakve jednostavne pjesmice. 


Kanarinac | 


Čovjek je mnoge ptice udomaćio pa ih drži kao 
kućne miljenike, no nijedna mu nije tako srcu 
prirasla kao kanarinac. I danas ih još ima divljih 
na otocima vječnog proljeća uz zapadnu obalu 
Afrike: Kanarskim (po kojima su i nazvani) 1 
susjednim otocima. Tu im je pernata odjeća sivkasta 
i zelenkastožuta, pa se divlji kanarinci po tome 
razlikuju od žutih, narančastih, rumenih, bjelkastih 
pa čak 1 prugastih kanarinaca uzgojenih na svih 
pet kontinenata. Ima kanarinaca i s kukmom na 
glavi a 1 s kovrčastim perjem po grudima. No ne 
drži ih čovjek zbog ljepote perja, nego zbog umilna 
pjeva. Među svima se ističe harcki kanarinac (iz 


Harza u SR Njemačkoj) svojim jakim glasom. Ove 


su ljupke ptičice veoma druževne i privržene ono- 
me koji se o njima brine. A svaki će se vlasnik 
hvaliti svojom ptičicom: isticat će spretnost kojom 
oponaša čije pjevanje 1 zviždukanje, ili način kojim 
mu javlja da je listić salate u kavezu uvenuo pa ga 
valja zamijeniti svježim, ili drugim kakvim umi- 
jećem. | 


Jeste li znali? ... 


... da su u kanarinaca vrsni pjevači samo mužjaci? 
... da mužjak rijetko pjeva ako kavez dijeli sa 
ženkom? ... da se kanarinčići izlegu 1z jaja slijepi 
te progledaju tek za sedmicu dana? _... da se u 
Evropi uzgajaju kanarinci već četiri stoljeća? 


povećano 
(4/3 prirodne veličine) 

Zaljubljeni par kanarinaca miluje se kljunićima, a u toj lju- 
bavnoj igri ptičice se katkad pretvaraju kao da se kljuju i biju. 
No to je samo njihov način da jedno drugome izjave : volim te... 


Otac drži redovite satove pjevanja svojim momčićima : uči ih 
kako treba napeti gušu da bi glas zvonko odjekivao. Ženke ka- 
narinaca ne pjevaju; pjesma je mužjaku sredstvo za snubljenje. 


Progutane sjemenke može kanarinac probaviti samo ako uzme 
i nekoliko zrnaca pijeska ili sićušnih kamenčića. Oni će u 
želucu samljeti sjemenke koje su se već razmekšale u volji. 


Brižan uzgojitelj kanarinaca priredio je ženki gnjezdašce oblo- 
ženo vatom. No mati još nije uvjerena da će gnijezdo biti njezinoj 
dječici dovoljno mekano pa dodaje još i poneko svoje perce. 


Ovoliko hrane pojede ta majušna ptičica u toku godine dana! Tu ćike (salate glavatice), zatim hrpica ptičjih keksa... A kana- 
je nekoliko kilograma prosa ili drugoga zrnja, više glavica lo- rinac potroši i nekoliko sipinih kostiju — za brušenje kljuna. 


17 


Hrčak 


Ovaj je debeljko 1 te kako živahan usprkos svome 
okruglom trbuščiću. A da se o izdašnu jelu sve- 
srdno brine, svjedoče dvije kožne kesice na obra- 
zima: u njih hrčak sprema hranu, kao u torbu, i 
tako je nosi kući — u svoju rupu. Od obilate je 
hrane slastan 1.mastan pa se mora čuvati mnogo- 
brojnih neprijatelja. Zato izlazi u sumrak i po noći; 
samo gdje ga nitko ne dira pojavljivat će se i danju. 
U svoje lične kesice marljivo sabire svakovrsno 
zrnje 1 poljske plodove, ali mu u tek ide svaka 
neotrovna biljna hrana, pa još 1 gujavice, grčice, 
čak i poljski miševi, koje svlada svojim jakim Zu- 
bima. Hrčak je usamljenik: ŽIVI u svojoj rupi sam. 
Mužjak ima na svome stanu, uz glavni ulaz, još 
i jedno izbježište, ako opasnost zaprijeti. Zenka 
misli i na dječicu, s kojom zajedno stanuje, pa za 
njih u svom stanu gradi 2 do 3 izbježišta. Hrčak 
prespava zimski san u svojoj rupi, koju je pretvo- 
rio u smočnicu, izdašno opremljenu svakojakom 
hranom. 


Jeste li znali? ... 


da se zlaćani sirijski 
hrčak u milijunima primje- 
raka uzgaja kao laborato- 
rijska životinja? Na njemu 
ose vrše pokusi kojima je 
svrha zaštita — čovjekova 


zdravlja. —... da tusti pri- 
mjerci poljskoga hrčka teže 
1 do 15 kg? da po- 


stoji i patuljasti hrčak, koji 
težinom ne prevagne 5 
dkg? ... da podzemni 
stan hrčkove ženke ima 
često posebnu dječju sobu 
1 poseban zahod? ... da 
hrčak tamani i mlade zmi- 
je? ... da doživi i 4 do 
5 godina? 


prirodna veličina 

Hrčkova ženka prenosi mladunce u ustima, kao što čine mačka 
i neke druge životinje. Mali su hrčci čistunci, upravo kao i ma- 
čići : odmalena nauče cijeniti čistoću pa se redovito rede i peru. 
Na slici su zlaćani hrčkovi — posebno uzgojena pasmina koju dr- 
že u mnogim kućama kao domaće miljenike jer su veoma ljupki. 


Ovo je poljski hrčak. On, dakle, živi, kao »slobodan građanin« 
u polju, na njivi i svagdje gdje to čovjeku nije osobito milo, s 
obzirom na poznatu hrčkovu proždrljivost. Ovdje ga vidite kako 
se umiva i uređuje svoje krzno. A to mu krzno, na koje je tako 
ponosan, često dode glave, jer ga čovjek lovi i radi krzna. 


Kad hrčak zađe u vodu, napuše zrakom lične kesice. One mu, 
poput kakva pojasa za spasavanje, drže glavu nad vodom. Ovaj 
glodavac tada lakše i udobnije pliva. Plivanjem se koji put spasa- 
va neprijatelja: sove i jastreba, mačke i psa, lisice i jazavca. 


Maljušni je hrčak uskladištio čitavo ovo brdo hrane za crne da- 
ne. Sve je to prenio s njiva i polja u svojim zubima i u ličnim 
kesicama. Ipak, ne odgovaraju stvarnosti kazivanja da u svo- 

Hrčak je svadljiv i ratoboran svat. Ne trpi nezvana posjetioca u 
svom stanu. Kukavica također nije pa će — nema li druge — na- 
srnuti čak i na čovjeka. Ipak su pretjerane priče o tome da će se 
dva hrčka odmah krvnički spopasti čim se bilo gdje susretnu. 

jem spremištu krije u izuzetnim prilikama i 100 kg opljačkane 
hrane. Stručnjaci su raskopali više od stotine hrčkovih smočni- 
ca: nijednom nisu našli više od 15 kg hrane. Nije ni to malo! 


V eleperka 


Svojim ponosnim izgledom, valovitim kretnjama 
1 raskošnim bojama, ova ribica kao da je došla 
ravno iz kakve istočnjačke bajke. A nekome će se, 
zbog onih lelujavih peraja 1 sjajnih krljušti, činiti 
poput oklopljena srednjovjekovna viteza na konju 
zastrtu svilenim ponjavama. Mužjak veleperke 
ratoborne je i nasrtljive ćudi. Zato tu ribicu u 
njezinoj domovini, jugoistočnoj Aziji, ne drže samo 
za ukras, nego često upriliče borbe mužjaka, pa 
se na pobjednika zagrižljivo klade gubeći ili do- 
bivajući znatne svote novca. Kao i neke druge 
ribice, tako je 1 u veleperke glavna skrb za uzgoj 
podmlatka pripala ocu. On gradi gnijezdo 1 u nj 
pažljivo ustima unosi jaja koja ženka izleže, a i 
dalje se brine o mališanima sve dok ne porastu 
toliki da mogu krenuti u svijet. 


ard s 
mi? 

Najmilija hrana 


dvaput povećana 


kukci 


Jeste li znali? ... 


. da ove ribice rijetko požive dulje od dvije go- 
dine? ... da u godini dana veleperka prosječno 
pojede 15 000 ličinaka komaraca ili drugih kukaca? 

da mužjak tako ljubomorno čuva »svoje« 
područje da će razjaren nasrnuti i na vlastit odraz 
u stijenci staklene posude u kojoj živi? 

ŠA RIVI 


Ove se ribice razlikuju odorom : na slici je obitelj »Zelenković« 
(a na 20. strani otac obitelji, »Rumenomodrić«). Ženka upravo 


' = . leže jaja, a mužjak čeka da ih ustima prenese u »kolijevku«. 
Veleperkin mužjak marno ispuhuje mjehuriće zraka na površinu 


vode. Tako stvara pjenušavo ploveće gnijezdo. Tek kad posve 
dovrši krhku »građevinu«, smije ženka prići i odložiti jaja. 


Dogodi se da poneko jaje ispadne 
iz gnijezda od zračnih mjehurića 
pa stane tonuti. Budni ga otac 
hitro presretne, oprezno prihvati Zanimljiva je sposobnost ovih riba da mijenjaju boju. Povisi li 
ustima i s mnogo nježnosti vrati sika. 2 se temperatura vode, ili u doba ljubavi, ili kad se spopadnu dva 
na njegovo prvobitno mjesto. pm ljubomorna suparnika — boja im odmah dobije jarke preljeve. 


Napokon je strpljivi otac dočekao čas da mališane »povede u še- 
tnju« po akvariju. Majku nastoji držati na razboritoj udaljenosti 
jer ona ne može uvijek odoljeti a da ne pojede vlastitu dječicu. 


ži 


Kucni miš 


Na prvi je pogled ova životinjica čak ljupka 1 mula. 
No ako nam se naseli u kuću, eto jada 1 nevolje! 
Taj hitri glodavčić i njegova mnogobrojna obitelj, 
koja raste poput gljiva poslije kiše, zaći će svuda 
i ostaviti za sobom vidne tragove svojeg pohoda: 
sve će izglodati, uništiti, zaprljati, zagaditi, oplja- 
čkati. Moramo ipak priznati da miša tjera na ne- 
prestano glodanje okolnost što mu neprekidno 
rastu veliki zubi sjekutići, glodnjaci. Zato ih mora 
glodanjem brusiti 1 smanjivati. Muka je u tome što 
mu kao brus služi mahom naše pokućstvo, pragovi 
i drugo što nam pripada. No miš ima 1 »svijetlu 
stranicu povijesti«. Uzgajanjem dugog niza poko- 


ljenja miševa čovjek je dobio njihovu bijelu odliku. 


Bijeli se miš pokazao vrlo koristan za medicinska 
istraživanja 1 za pokuse s novim lijekovima. Tako 
se on žrtvuje za znanost i za čovječje zdravlje. 
Napokon, ne zaboravimo ni to da je bijeli miš bio 
kao kozmonaut prethodnik čovjekov! 


Jeste li znali? ... 


... da miš nije samo dosadan štetnik nego i opasan 
prijenosnik bolesti? Još je opasniji njegov rođak 
štakor: štakorova buha prenosi bolest kugu, koja 
je u davnim stoljećima desetkovala čovječanstvo. 

da su miševi najrasprostranjeniji sisavci di- 
ljem svijeta? Covjek ih je (nehotično) svakamo 
raselio. 


Najmilija hrana 


sir (i suha slanina, 
koje nema na ovim sličicama!) 


2 1/2 puta povećan 


Žb 


Miš se može uspeti i uz okomit 
zid, ako nije posve gladak. Poma- 
že se i noktima i zubima. Snažni 
su mu sjekutići izvrsno oruđe za 
glodanje. Miš tu sposobnost obil- 
no iskorišćuje u svakoj prigodi. 


Premda spretni plivači, miševi nerado zalaze u vodu. Veoma pa- 
ze na urednost, pa se svaki čas ližu. Cudnom igrom slučaja 
u tome su slični svojim krvnim dušmanima — mačkama! 


Kad su se nastanili u novoj zgradi, miševi 
su u prvo vrijeme plahi pa se doslovno kriju 
po »mišjim rupama« ; no domalo se osmjele 
te sustavno polaze u osvajačke pohode po 
čitavu stanu. U tu svrhu načine splet hod- 
nika, mahom ispod poda. Naidu li na 
kakvu prepreku, nastojat će je proglo- 
dati. Zubima će zaobliti i sve oštre uglove : 
tako će u opasnosti imati bržu odstupnicu. 


Može se katkad vidjeti kako glazba izmami mišju obitelj iz Nahrupe li u stan štakori, miševima nema druge nego potražiti 
njezina skrovišta pa se glodavčići: posve pretvore u uho. Čini spas u bijegu. Jer ovi njihovi veći i lukaviji rođaci zakleti su im 
se da im glazba godi, bio to gramofon, radio-aparat ili glasovir. neprijatelji. Ipak, ovakav prizor »krađe« čista je izmišljotina ! 

Kućni pauk 


Mnogi su ljudi upravo bolesno gadljivi na pauka. 
A donja nam slika svjedoči da je ta životinja zani- 
mljiva, pa 1 lijepa na svoj način. Svima neupućeni- 
ma pauk poručuje: Griješite ako me smatrate 
kukcem! U mene je jedan par nogu više nego u 
kukaca (tu ne računam onaj par udova koji se 
pretvorio u čeljusna ticala), a pogledate li pažljivo 
sliku, primijetit ćete da imam upravo toliko očiju 
koliko 1 nogu. Osim toga, tijelo kukaca složeno 


je od tri dijela, a moje od dva: glavopršnjaka i zat- 


ka. Mi smo, paučnjaci, nešto posve drugo nego 
kukci. — Kućni pauk rasprostire svoje lovne mreže 
za muhe i druge kukce po skrovitim kutovima. 
Kad kućanica ugleda u kutu ispod stropa paučinu, 
rasrdi se i skine je metlom. Pauka pri tom rijetko 
ugleda jer je on pretežno noćni lovac. 


9 puta povećan 


Jeste li znali? ... 


... da pauk krstaš, kojega možete vidjeti u vrtu ili 
u parku, prede mnogo čvršću paučinu nego kućni 
pauk? Nit njegove paučine otporna je kao i jednako 
tanka čelična nit! ... da ima mnogo vrsta pauka 
koji ne ispredaju mreže, nego žrtvu zaskaču? 
... da je među paucima najveći pauk ptičar (do 
9 cm), koji napada i manje ptice? _... da su svi 
pauci otrovni, ali samo nekoliko vrsta može naško- 
diti čovjeku? Među njima je vrlo opasan mal- 
minjat ili crna udovica, pauk iz Istre i Dalmacije. 


Najmilija hrana 


ostali kukci 

Pauk obilazi svoju mrežu i marno krpi svako oštećeno mjesto. U paučinu je uletjela bezglava muha! Ali se ona može lako is- 


Potom se opet uvuče u mračni rov, koji vidite u dnu paučine. Tu trgnuti i pobjeći. Zato pauk hita da je umrtvi otrovnim ugrizom. 
strpljivo vreba da se u ljepljivu mrežu zapetlja kakav živi zalogaj. Zatim će u nju ubrizgati probavnu tekućinu, pa kad ona otopi 
U žutoj kesici koja visi o stropu spremljena su jaja s paučićima. sve unutrašnje dijelove žrtve, pauk će u slast posrkati tekućinu. 


U žutom je krugu pauk, gledan odozdo. Crveno su označena Žuta kesica s prve slike ovdje je povećana i rastvorena. Iz nje 
tri para predljivih bradavica na zatku. Lijevo pauk upravo is- se rasipaju dozrela jaja (njih pedesetak), iz kojih izlaze paučići. 
pušta iz njih tanahne mlazove ljepljive tekućine, koji se na zraku Tek što izmile na svjetlost dana, odmah kreću svaki na svoju 
skrutnu : to je nit paučine, tanka nekoliko tisućinka milimetra. stranu za poslom: oni se u životu moraju snalaziti posve sami. 


aw i em 


Ovakav izgled strahotne nemani dobio je pauk snimljen posve iz- Ovo je svadbeni snimak paučjega para tek što je obavljeno 
bliza. Pravo je čudo kako tim svojim kosmatim nogama bez po- vjenčanje. Dvostruko veća paučica smatra da joj mladoženja mo- 
teškoća klizi paučinom u koju se beznadno zapleću njegove žrtve. že još jedino poslužiti kao svadbeni kolač. Kakva strahota! 

Lastavica pokućarka 


Svatko radosno uzbuđen doživljuje povratak la- 
stavica — tih naših najmilijih pernatih vjesnika 
proljeća. U vrijeme naših djedova 1 u vrijeme dje- 
dova naših djedova nije gotovo bilo gospodarske 
zgrade na selu bez lastavičjega gnijezda, a i u gradu 
smo često viđali njezina gnijezda pod balkonom 
ili strehom. Tada se u sunčanim proljetnim i 
ljetnim danima zrak orio od lastavičjega cvrkuta 1 

prirodna veličina 


švrgoljenja. Danas su, na žalost, lastavice već 
prilično rijetke, u gradu posebno. Tamaneći muhe, 
komarce 1 druge štetnike, čovjek je uništavao“ las- 
tavičju hranu pa je time posredno prorjeđivao i 
same lastavice. Tako je to u živoj prirodi: svaki 
čovjekov zahvat kojim on mijenja postojeće stanje 
izaziva lančane poremećaje. A spomenimo još i 
to da je lastavica pokućarka sama izabrala blizinu 
ljudskih nastamba. (Razumije se, ne iz neke po- 
sebne naklonosti prema čovjeku, nego zbog obilja 
muha oko čovjekove stoke!). Na slici je rusogrla 
lastavica ili pokućarka (ciganka, dimnjačica, ra- 
šlika, seoska lasta, viličarka). Po jače rašljastom 
repu 1 po tome što je rusa pod grlom i na čelu 
raspoznat ćemo je od gradske lastavice (bijelke, 
gralice, gregurčice, kosirića, mezimice, piljka, pri- 
ljepka), koja je manja, nema toliko rašljast rep i 
pod grlom je bijela. Gnijezdo lastavice pokućarke 
gore je otvoreno te je nalik na okruglast džep; 
piljkovo je gnijezdo odasvud zatvoreno te ima samo 
okrugao otvor. Kad stignu jesenji dani, lastavići su | 
već kadri krenuti s roditeljima na dalek put. Tisuće 
kilometara prevale da bi prezimili gdje studeni 
nema, a mušica ima. Koja ih to čudesna osjetila 
svake godine u proljeće vraćaju čak iz Konga ili 
iz Sudana u isto naše istarsko, ličko, slavonsko ili 
drugo selo, pod istu strehu, u isto lanjsko gnijezdo? 


Najmilija hrana 


krilati kukci 

Poput žive jedrilice lastavica lebdi zahvaljujući izvanredno pri- 
lagodenu obliku tijela. Zrak je njezina prava životna sredina : 
u zraku se i hrani i poji — zahvaćajući kljunom vodu u letu. 


Lasta lovi u letu brzinom od 50 km na sat, širom razjapljena 
kljuna — a usta joj sežu sve do ispod očiju. Veoma duga letna 
pera u krilima i repu omogućuju joj brz let i nagle zaokrete. 


Lastavica pokućarka snese 4—5 crvenkastosmeđe pjegavih jaja. 
Za tri tjedna već vire mladunci iz gnijezda. Da nahrane tolike 
gladne kljuniće, oba roditelja moraju neprestano loviti. A da 
bi se odrasla lastavica održala u životu, mora svaki dan pojesti 
bar dvije tisuće muha ili komaraca. To nije malo, zar ne? 


Za vrijeme seobe lastavice najčešće lete na visini od 200 metara 
za vedra vremena, a niže za oblačna. Put odaberu tako da naj- 
više lete iznad kopna, no ne mogu izbjeći ni prelijetanje mora. 

Netom zajeseni, počinju velika lastavičja zborovanja, najčešće 
po brzojavnim žicama. U tom ih katkad omete koja grabljivica 
smatrajući takav skup izvrsnom prilikom da izabere plijen i oma- 
sti brk. No lastavice će spretno umaći svakoj grabljivici, osim so- 
kolu grlašu i kraguljčiću, koji nasrnu kao grom iz vedra neba. 


“pa 


Kao što naša djeca pozdravljaju povratak lastavica, veselo ih 
dočekuju i djeca Afrike. No ondje laste ne grade gnijezda niti 
izvode porod. Kao da pokazuju: ovdje smo tek prolazni gosti. 


Bijela _ roda 


Malo je još seoskih dimnjaka ili telegrafskih stupo- 
va na kojima se koči golemo koturasto gnijezdo 
ove mile dugokljune, dugovrate i dugonoge ptice. 
Ljudi sve više isušuju barje i močvarje, odvodnja- 
vaju podvodne livade, reguliraju potoke i rijeke — 
a time uništavaju one tihe zakutke ustajale plitke 
vode po kojima roda, dostojanstveno gacajući, 
nalazi svoju hranu. Možda će naši unuci znati rode 
samo po pričama i po slikama, kako ih danas 
znaju mali Šveđani i Švicarci, a u Škotskoj je 
posljednji par roda iščeznuo prije punih 550 go- 
dina. Steta! Uz rodu su naši stari vezivali svakoja- 
ke praznovjerice: počevši od one da rode donose 


1/3 prirodne veličine 

Jeste li znali?... 


novorođenčad pa do one da munja neće udariti 
u kuću na kojoj je rodino gnijezdo (pa su seljaci 
često na svoj dimnjak postavljali stari kolski kotač, 
samo da bi privukli par dugokljunaca da se tu 
nastani). 


... da roda svojim oštrim vidom može u letu 
spaziti skakavca koji mili u travi? _... da se roda 
glasi samo klepetanjem i nekakvim psikanjem? 
... da se crna roda, koja je rjeđa od bijele, kloni 
ljudskih naselja? | 


žabe 

Dostojanstvene i svečane, rode se krile nebeskom modrinom jed- 
reći prema jugu — sve do južne Afrike. Taj je put dugačak 
desetak tisuća kilometara. Jato prevaljuje 100—200 km na dan. 


Malo je još zabačenih krajeva gdje se mogu vidjeti ovakve idilič- 
ne slike. Pokoljenja roda nerijetko desetljećima, koji put i stolje- 
ćima, prebivaju u istome gnijezdu, neprestano ga dograđujući. 


.\ & 


Razumije se da sav put odavde pa do žarke Afrike rode ne pre- 
vale u jedan mah. Odmaraju se češće, ali kratko. Za odmorišta 
biraju tornjeve ili grebene s kojih se pruža prostran vidik. 


Mužjak se prvi vraća na staro »ognjište« pa tu čeka ženku uređu- 
jući u gnijezdu ono što su oštetili zimski vjetrovi, snjegovi i kiše. 
Kad ženka stigne, bračni se drugovi ovako pozdravljaju. 


Kao i drugi srodnici iz reda roda- 
rica, tako i bijela roda obično 


spava stojeći samo na jednoj nozi, o ozilji ——jjij | 

a drugu uvuče u perje. Povremeno Dok su mladunci još nejaki, roda ih zakriljuje od sunca ili kiše. 
promijeni nogu na kojoj stoji, Kad ovdje kažemo »roda«, onda podjednako mislimo i na jednog 
ali nikad ne poremeti ravnotežu. i na drugog roditelja. Mali će rodići za tri mjeseca već polijetati. 

Vrabac pokućarac 


Stanovali mi bilo gdje: u gradu, na selu ili u zabitnu 
zaseoku, posvuda ćemo uokolo čuti ono uporno, 
beskrajno, često 1 nesnosno živkanje ove vesele, 
dangubne 1 svadljive ptičice. Vrabac pokućarac 
gnijezdi se pod žlijebom, u potkrovlju, po vrtnome 
drveću, u živici — no uvijek u neposrednoj čovje- 
kovoj blizini. Zna, lukavčić, da će tu najbolje 
prolaziti. Privikao se na čovjeka toliko da će sjesti 
i na podboj prozora očekujući da otvorimo prozor 
1 prospemo mu mrvice. Smiješno je gledati kako 
već poodrasla vrapčad glume pred roditeljima 
nemoćne mališe pa razjapljuju kljuniće i ubogarski 
tresu krilima prosjačeći jelo koje mogu i sami klju- 
nom dohvatiti. Po njihovoj bučnosti, po nepre- 
stanim svađama 1 razračunavanjima i po tome kako 
drsko kradu gdje što stignu, vrapce ubrajamo u 
ptičji ološ — pa ipak: kako bi pust 1 mrtav bio 
vrt bez tih vragoljastih drznika i bukača! Jest, 
vrapci nam pustoše po vrtu 1 polju i vinogradu i 
voćnjaku; ali opet potamane ondje toliko škod- 
ljivih kukaca da smo im skloni svako zlo zabo- 
raviti. 


Moki? f 
Ni hi ja 


povećan: 3/2 prirodne veličine 


Jeste li znali?.. 


. da vrabac po zemlji skakuće uvijek objema 
nogama najednom? ... da vrabica izleže 2—5 puta 
godišnje do 8 jaja, čak i usred blaže zime? (a 
SXS =) . da je vrabac u pravom smislu riječi 
ptica stanarica, jer se od stalnoga boravišta uda- 
ljava samo nekoliko kilometara uokrug? ... da 
samo mužjak nosi kao ukras crnu »kravatu« na 
grlu? ... da čovjek (nehotično) raseljava vrapca 
po svijetu? Tako se on već udomaćio u Americi 
1 Australiji. U južnu Afriku dospjeli su prvi vrapci 


1900 g., a u Zambiju tek 1965. g. 


kukci 


isklijali usjev , 


mrvice kruha 


- Najmilija hrana 


sjemenke žitarica 

Ova je vrabica po nesreći sagradila gnijezdo pri zemlji — i mač- 
ka ga otkrila. No odvažna ptičica »stavlja glavu u torbu« da spasi 
mladunce : pretvara se da joj je krilo slomljeno. Sluteći lak plijen, 
mačka zaboravlja na gnijezdo i kreće bez žurbe za vrabicom... 


... ali kad se odlučila da na nju skoči, prekasno je spazila da 
je nasamarena ! »Ranjena« se ptica vinula u zrak i spretno izmak- 
la opasnom zahvatu oštrih nokata. Mačka će se najčešće domoći 
bolesnih i starih vrabaca ili pak ptića koji su ispali iz gnijezda. 


Ovo je pravi užitak za uličnjake kao što su vrapci: prašinati se 
nasred ceste! Ali to nije tek. brljanje nestašnih prljavaca : vrapci 
se prašinanjem oslobađaju grinja i ostalih nametnika iz perja. 


* 
id 


Vrapčja se svadba obavlja pred čitavom družbom, uz urnebesnu 
graju i halabuku. Tko ne zna da to mladenci zanosno plešu, ljube 
se i pjevaju, mislio bi da se u velikoj svađi tuku. No svako čudo 
za tri dana, a vrapčja svadba — za tri časka, ili tek nešto više. 

Pripeče li sunce, kaljuža je idealno kupalište za vrapce. No nije 
njima do ronjenja ni do plivanja. Zadovoljni su što se mogu brč- 
kati i škropiti te se tako malo rashladiti u vrelim ljetnim danima. 

Čim žito dozre, eto nepozvanih izjelica. Ništa tu ne pomažu 
krpena strašila ni klepetaljke : lukave ptičice ubrzo prozru varku. 
Posebno je na njivi štetan poljski vrabac, koji se vitkijim tijelom 
i nešto drukčijom bojom perja razlikuje od vrapca pokućarca. 


Bogomoljka 


Ukočena 1 nepokretna poput komadića suharka 
pokrivena zelenim listom, bogomoljka vreba na 
grani. Neobično joj ime potječe odatle što je prednje 
udove podigla i sklopila kao na molitvu, a buljave 
oči upiljila put neba. No ništa himbenije od takva 
»pobožnjačkoga« stava! Prednji su udovi bogo- 
moljkini strahovita nazubljena kliješta spremna u 
hipu pograbiti svako živo stvorenjce koje joj dođe 
nadohvat. A iz toga smrtonosnog zagrljaja spasa 
više nema ni muhi, ni skakavcu, ni drugome neo- 
preznom kukcu. U hrani bogomoljka nije izbirlji- 
va: jede što god živo dohvati. Plijen odmah komada 
I proždire svojim snažnim čeljustima. Ugledate li 
toga nemiloga kukca gdje u vrtu, nemojte ga se 
plašiti: neće vam nikakva zla nanijeti (no ako ga 
uhvatite prstima, bijesno će se braniti!). Nemojte 
ni zatrti bogomoljke jer je to korisna životinja! 

skakavci 


kornjaši 


S 

Jeste li znali?... 


... da su bogomoljke slabi letači (mužjak leti još 
nekako, a ženka baš nikako) pa se uglavnom veru 
po grmlju? ... da bogomoljka mijenja boju prema 
okolici u kojoj boravi, pa može biti zelena, smeđa, 
sivkastosmeđa, žućkasta? 

Među cvijećem slavi svadbu par bogomoljaka. Ženku ćete lako 
spaziti jer ispunjava gotovo čitavu sliku. Maljušnog i tanjušnog 
mužjaka potražite : nalazi se iznad nje. Plah je i nesiguran u svom 
iskazivanju nježnosti — kao da predosjeća da završetak neće biti 
sretan kao početak. »Ljudožderski« je nagon u bogomoljkine 
ženke uvijek jak. Pažljivi su promatrači ustanovili da je ona za 
dan pojela : jednoga pauka, tri skakavca i jednu — bogomoljku ! 

Ljubav možda nigdje tako brzo ne dođe i prođe kao među ovim 
čudnim kukcima. Ovo je završetak njihova kratkotrajnog i tra- 
gičnog »međenog mjeseca«. Odmah poslije svadbe nevjesta je 
zgrabila mladoženju, otrgla mu glavu i spokojno proždrla. 


Gore je na grančici omot s jajima iz kojih upravo izlaze malene Bogomoljka leže jaja (100—300) tako da su zaštićena u omotu 
i nježne bogomoljčice. Mnoge će istoga časa zaglaviti jer evo od skrutnute sluzi. Ali čak ni kad je zauzeta tako važnim poslom, 
tu u zasjedi čekaju mravi da se dosita počaste »mladim mesom«. neće propustiti priliku da pograbi i proždere slastan zalogaj. 

Lastin rep 


Teško da itko ne pozna ovoga krilatoga krasnika 
koji već za toplih proljetnih dana vrludavo leprša 
nad našim poljima i livadama. Ne samo zato što je 
tako naočit, nego 1 stoga što je veoma rasprostra- 
njen. Lastin rep — a nije teško odgonetnuti da ime 
zahvaljuje viteškim ostrugama na stražnjim kri- 


J puta povećan 


jaja u prirodnoj veličini 
i jedno (desno) povećano 


mlada ličinka lastina repa 
još nosi skromnu odjeću 


lašcima — nastanjuje gotovo svu sjevernu ze- 
maljsku polukuglu. Ne plaše ga ni vrtoglave vi- 
sine, pa ćemo ga naći i u Tibetu, čak i na 4500 m, 
dakle visoko u carstvu vječitoga snijega. Odrasli 
leptiri bilo koje vrste imaju uglavnom isti jelovnik: 
hrane se nektarom — slatkim ,cvjetnim sokom. 
No njihove gusjenice imaju posebne ukuse. Zato 
nije svejedno na koju će biljku ženka odložiti 
jaja, jer se gusjenice bace na jelo netom se izlegu. 
Tako ženka leptira kupusara polaže jaja na ku- 
pusovo lišće, a ženka lastina repa na lišće divlje 
mrkve 1 srodnoga bilja. 


Jeste li znali?... 


. da lastin rep leti samo danju, pa ga ubrajamo u 
dnevne leptire? ... da dnevne leptire možemo razli- 
kovati od noćnih po nekoliko osobina: imaju vitko 
tijelo, široka 1 obično jarko obojena krila i tanka 
ticala? da dnevni leptir, kad počiva, sklopi 
krila tako da su mu nalik na sljeme strma krova? 

divlja mrkva 


odrasla gusjenica (umanjena) 


gusjenica se zaprela 
gizda se šarenom odjećom 


u kukuljicu (umanjeno) 


Leptiri se hrane cvjetnim sokovima pa nije čudno što dobro razli- Leptirima je osjetilo okusa u — nogama ! Zato najprije pretapka- 


kuju pojedine boje. Čini se da je lastin rep najosjetljiviji na žutu ju cvijet da ustanove ima li u njemu slatkoga nektara. Kako bi to 
boju, a zatim redom: na crvenu, modru, zelenu i smeđu. bilo smiješno kad biste se vi popeli na tortu da joj osjetite okus ! 


* 


Kad leptir ustanovi da je cvijet užitan, utakne u nj dugačko sisa- Ženka mami mužjake mirisom nekih žlijezda, a oni ga — pri po- 
lo, dotle smotano u trubicu ispod glave. Tropski leptiri koji se voljnu vjetru — osjete na kilometre daleko. Kadri su slijediti 
hrane iz cvjetova duboke čaške imaju sisalo do 30 cm dugačko. taj mirisni trag kao da je on letna staza naslikana po zraku. 

Mladenci se u ljubavnoj igri dodiruju ticalima, a mužjak »grli« 
. krilima leptiričina ticala. Taj romantični prizor pruža sliku veli- 
. ke nježnosti. Kakva suprotnost jezivoj svadbi bogomoljaka ! 


Viličarka 


Na jasnoj mjesečini (1 u znatnom povećanju) ovdje 
na slici razabrat ćete kako je čudnovato građen 
ovaj noćni leptir. Gusto krzno prekriva mu glavu, 
vrat, prsa (gotovo da kažemo: leđa) i noge — kao 
ZR IZ 8 lavlja griva ili, možda još sličnije, kao griva u 
—ZESM #11 = e bizona. A sve te dlačice, ljuščice 1 četkice (na primjer 

AV Ghz TE e one na češljastim ticalima) služe leptiru kao osjetila 
opipa, mirisa, sluha... Međutim, viličarka nije 
dobila ime po svojim ticalima. Pogledajte sliku 
njezine gusjenice na desnoj strani knjige: porijeklo 
je imena u toj bičastoj viljuški na kraju zatka. A 
kad već uspoređujemo te dvije slike, zapitajmo se: 
tko bi rekao da one prikazuju starost i mladost 
iste životinje! 


mos 

Jeste li znali? 


. da viličarka pripada noćnim leptirima? ... da 
se noćni leptiri prekodan kriju po pukotinama i 
rupama, a noću izlijeću? ... da im zaštitna boja 1 
zaštitne šare pomažu da se bolje sklone oku svojih 
neprijatelja? ... da noćnog leptira možemo razli- 
kovati od dnevnoga po nekim osobinama: tijelo 
im je zdepasto 1 često runjavo, ticala su im češ- 
ljasta, krila uža, ali veoma snažna? _... da noćni 
leptiri, kad miruju, ne preklope krila kao dnevni, 
nego ih spuste niz tijelo? 

5 puta povećana lišće močvarne breze vrbovo lišće 


jaja na vrbovu listu ovaj zapredak krije čahura je prerezana iz čahure izlazi 
i gusjenica na grančici zakukuljenu gusjenicu pa se vidi kukuljica leptirica viličarka 


Da si sitan kao palčić pa da naletiš na ovakva beskrilna »zmaja«, 
ala bi se prestrašio! A uboga se ličinka ovakvim izgledom samo 
štiti da je tko ne pojede. Pred neprijateljem prijeteći uzvitla bi- 
časte rašlje na repu, nadme crvene obraze, štrecne prema napada- 
ču mlaz kiseline iz žlijezde pod ustima. Možda joj pomogne ! 


Pogledajte ovu sliku poizdalje. Uvjerit ćete se da su se ove tri Upaljen ulični fenjer neodoljivom snagom privlači noćne leptire. 
viličarke bojom i šarama posve stopile s okolinom — raspuca- Oni kruže oko njega u sve užim spiralama dok naposljetku ne 1lu- 
nom korom drveta. Nagon ih čak upućuje da ne legnu poprijeko pnu o staklo. Nema li zaštitnoga stakla, ili pak gori svijeća 
na pukotine u kori, nego posve u smjeru njihova pružanja. vostanica — ništa neće odvratiti leptira da ne uleti u plamen. 


Viličarka hvata i najtiše šumove. Njezin skriveni »radar« osjeti A gdje je zapravo taj »radar« viličarkin? Teško da bi se tko to- 
čak i mikro-valove koje ispušta šišmiš u letu. A ti valovi upozora- me dosjetio! Skriven je čupercima dlaka na donjoj strani grla. 
vaju leptira : Bježi, bježi! Smrtna opasnost u neposrednoj blizini ! Povećan (na slici u krugu, modro) nalik je našem bubnjiću u uhu. 

Vrtna rovka 


Da vas netko zapita: koja je životinja najkrvoločni- 
ja? — vjerojatno biste odgovorili: tigar, ili lav, ili 
krokodil... Posve pogrešno! Najkrvoločnija je — 
rovka! Dolje na slici vrtna rovka izgleda krotko. 
Kad još dodamo da je tu znatno povećana, a u 
stvarnosti je jedan od najsitnijih patuljčića među 
sisavcima, naša će vam tvrdnja biti to čudnija. A 
ipak je tako. Ta životinjica, ne veća od kažiprsta 
odrasla čovjeka, jelac je 1 proždrljivac da mu para 
nema; a kriva nije za to što za nju riječ »hrana« 
znači samo: živo meso. Vrtna rovka diše 50 puta 
brže od čovjeka, a srce joj udara 800 puta u mi- 


dkat+ 


4 puta povećana 


nuti. Da namakne zalihu za tolik utrošak energije, 
rovka se mora svaka dva-tri sata dosita najesti. 
Tako je sav njezin kratki život samo bezglava jur- 
njava za jelom, tek uz kratke predahe i sne. 


Jeste li znali?... 


... da u nas žive vrtna, poljska, šumska i vodena | 
rovka? ... da je patuljasta ili sredozemska rovka 
(duga do 6 cm, a s repom 9—10 cm) najsićušniji 
sisavac? 

uginule ptice 

Rovčica dolazi na svijet gola i slijepa. Ova vam slika vjerno pri- Majka seli s dječurlijom u novo obi- 
kazuje odnos njezine i pčeline veličine, samo je rovka nešto teža. tavalište. Vid je u rovke tako slab da 


bi se sva obitelj putem poizgubila. 
Zato ovako neprestano »drži vezu«. 


Maca se vrlo neugodno zabunila : mislila je od rovke da je miš. 
* No hrabra joj je životinjica štrenula iz žlijezde kraj repa smr- 
m | | dljivu tekućinu u lice pa je mačka pobjegla glavom bez obzira. 


Spremajući hranu za zimu, rovka do stropa nakrca smočnicu 
puževima, kukcima, gusjenicama, ličinkama, čak i komadđićima 
nedojedenih životinja. Premda jede svašta, zapravo je kukcojed. 


Susret dvojice mužjaka često se pretvori u borbu do posljednje 


kapi krvi. Od pobijeđenoga preostane samo nešto zuba i čupe- kav obrok svaka tri sata! Kao da taj proždrljivac ima u želucu 
raka krzna. Rovkini su najljući neprijatelji sove i sokolovke. nepogrešivu budilicu koja je opominje kad je vrijeme jelu. 


Na vagi je desno rovka, a lijevo njezin obrok hrane. Po jedan ta- 

Krtica 


Ova neumorna kopačica sav svoj život provede pod 
zemljom. Zato je rijetko i vidimo, iako su u vrtu, 
na livadi, u polju i na pašnjaku česti znakovi da 
je ona tu i da je u vječitu poslu. To su krtičnjaci 
— hrpe zemlje što ih krtica izbacuje na površinu 
dubeći svoje podzemne hodnike. No krtičnjaci 
dokazuju još nešto: da tu u zemlji ima sva sila 
ličinaka, grčica, crva, puževa. Svi oni uništavaju 
podzemne dijelove biljaka pa je krtica, koja se 
tim Životinjicama hrani, vrlo korisna. Biljaka 


dk 

mad 


gujavice 


nočni leptiri ? do 


krtica nikada dirati neće. No nevolja je u tome što 
u potrazi za plijenom razruje lijehe i slogove, po- 
kvari travnjake, načini brda i doline, pa je shvatljiv 
bijes vrtlara 1 ratara uopće kad na svojoj zemlji 
ugleda novoiznikle krtičnjake. 


Jeste li znali?... 


... da krtica ne spava zimski san. Tako proždere 
svaka 24 sata oko 100 štetnika. To u godini dana 
iznosi 36—39 kg, a u njezine 3—4 godine života 
100—150 kg! 


2 1/2 puta povećana 

Krtičini se rovovi gotovo nikad ne protežu u ravnoj crti, nego 
krivudaju i vijugaju. Takvi su zato što krtica, čim odnekud na- 
njuši miris plijena, odmah skrene te udari kopati novim smjerom. Evo krtičina rova u prerezu. Krtica je neprestano u pokretu, pa 
uvijek bude pretička iskopane zemlje. Zato ona povremeno otva- 
ra oduške na površini te izbacuje zemlju njuškom i leđima. 


Krtica raspolaže i podzemnim smočnicama. Ovdje je naslagala 
gujavice. Da se ne razbjegnu, odgrize im prvi kolutić — glavu. 
Tako ih umrtvi a da ne uginu, pa će im »meso« ostati svježe. 


Voda nadošla s poplavom otplavila je krtice u odvodne cijevi ka- 
nalizacije. Ali snalažljive životinje neće propasti. Plivati umiju 
pa će lopatastim prednjim nogama odveslati na sigurno mjesto. 


Pogledajte kako su krtičini podzemni dvori majstorski izgrađeni ! Krtica nosi u pravilu crno krzno, koje je na cijeni u krznara. 
U sredini je mekano obložena dječja soba. Među podzemnim Nađe se i bijelih krtica (i žutih, i lisastih), kao što je ova na 
hodnicima otkrit ćete i jedan »slijepi«: vodio je do plijena. slici. Upravo mijenja smjer kopanja jer je nanjušila grčicu. 

Gujavica 


Nemojte gadljivim pogledom odmjeriti donju sliku. 
Taj skromni i kukavni crv jedan j je od onih milijuna 
milijuna svoje subraće koji cio život u sloju zemlje 
zdravice doslovno »rade kao crvi« te neplodnu 
zemlju pretvaraju u plodnu. Njihova je velikim 
dijelom zasluga što nam polja rode plodinama, a 
vrtovi voćem. Ne rade to gujavice, razumije se, 
namjerno — a najmanje da bi nam ugodile. One 


Ž puta povećana 

korijenje 


200 kg? 


oplemenjuju, razrahljuju 1 prekapaju zemlju tra- 
žeći sebi hranu. O tome ćemo vam više reći na 
drugoj strani knjige. Ovdje ćemo spomenuti da 
gujavica, premda slijepa 1 gluha, osjeti svaki po- 
kret u svojoj blizini te se čuva opasnosti. Posebno 
Joj škodi sunčeva svjetlost, od koje uvijek bježi. 
Odvaži li se koji put da virne iz svoga podzemlja, 
ostat će drugim krajem tijela čvrsto usidrena da bi 
se — osjeti li neprijatelja — u tren oka mogla 
zavući u zemlju. A neprijatelji Joj nisu malobrojni: 
svakojake ptice, krtica, rovka, jež, gubavica, daž- 
devnjak, trčak i drugi grabežljivi kukci. 


Jeste li znali?... 


. da obična gujavica ima u svom tijelu do 180 
kolutića? . da u | hektaru šumskoga tla bude 
do 3500000 gujavica, koje ukupno teže oko 


trulo lišće 

Gujavica ne probire hranu u zemlji. Guta odreda svu zemlju s 
hranjivim sastojcima, pa ono što ne probavi izbaci iza sebe. Ta- 
ko nastaju crvuljasta klupka, kao da su izišla iz stroja za mljeve- 
nje mesa. Obilje takvih hrpica svjedoči o radinosti tog crva. 

Gujavica voli tamu i vlagu. Sunce je omami tako da više nema 
snage za povratak u zemlju. Sasuši se i ugine. No ona ne podnosi 
ni preveliko obilje vode u zemlji. Zato poslije jakih pljuskova bje- 
ži van da se ne udavi — i tada pada lakim plijenom pticama ! 


Plug reže i prevrće zemlju tako da hranjivi sastojci s površine 
dopru dublje, gdje će ga crpsti korijenje usjeva. Ujedno zemlju 
usitnjava pa u dubinu prodiru zrak i vlaga, To radi i gujavica. 
Ona miješa, prozračuje i rešeta zemlju. U nju uvlači trulo lišće 
— da bi se njime pogostila — i time čini zemlju plodnijom. 


Gujavica je iz zemlje nanjušila na površini truo list i posegnula 
za njim. Neće odmah u njemu progristi rupe, kao što radi puž — 


jer i nema čime. Mora pričekati da list u zemlji dokraja strune. 

Gujavice su dvospolne životinje. To znači da među njima nema ni 
mužjaka ni ženki, nego je svaka oboje u isti mah. Uzajamno se 
oplođuju te svaka leže jaja. Položi ih u rupu pod zemljom i obavi- 
je zaštitnim slojem sluzi. U crvenom krugu vidite gore jaja, a do- 
lje crvića kako izlazi iz jajeta. U času rođenja nije dulji od 1 cm. 

Mnoge se životinje sklanjaju za ružna vremena, a gujavice se 
skrivaju kad je vrijeme lijepo. Jer što je jednima lijepo — vedro 
nebo i jarko sunce — gujavicama je ružno, čak i smrtonosno. 


Vinogradnjak 


Puž vinogradnjak ima vretenasto 1 poput gume 
elastično tijelo. Nogu nema, ali ima stopalo: 
tako zovemo njegovu donju stranu tijela kojom 
puže kad se kreće. Svoje stopalo puž niti podiže, 
niti pomiče: valovitim trzajima klizi po vrpci sluzi 
koju izlučuje ispred sebe. Vinogradnjak nema 
»stambenih problema«: kako mu raste tijelo, tako 
raste i kućica koju na sebi nosi. Zaprijeti li mu 
kakva opasnost, u tren oka skupi se i uvuče u 
svoju zavojito građenu kućicu. Naprosto je teško 
pojmiti kako može čitav u njoj nestati. A on to 
čini često jer ima mnogo neprijatelja. Neki puževi 
imaju čak na stopalu okrugao rožnat poklopac 
kojim posve začepe zjalo — otvor na svojoj kućici 
— pa su još sigurniji od provalnika: Zbog tolikih 
neprijatelja vinogradnjak je uvijek na oprezu. 
Donjim parom ticala pipa 1 njuška oko sebe, a na 
vrhu duljega, gornjeg para ticala ima oči. To su 
| pravi mali periskopi kojima puž gleda na sve strane, 
pa 1 unatrag, preko kućnoga krova! 


2 puta povećan 


Jeste li znali?... 


da je vinogradnjak u nekim zemljama cije- 
njena poslastica? Jugoslavija izvozi velike količine 
puževa, posebno u Francusku. . da ima više od 
30 000 vrsta puževa? Ima ih 1 grabežljivih 1 ot- 
rovnih. 

gljive 


da 


Puževi su velikom većinom dvospolci. To znači da je svaka jedin- 
ka i mužjak i ženka »u istoj osobi«. Zato se moraju uzajamno 
oploditi. Na slici vidite »ženidbeni poljubac« para vrtnih puževa. 


Ovdje blaguju dva puža različite vrste. Puževi su najčešće biljo- 
jedi. Hranu — lišće i mekane plodove — stružu i drobe treni- 
com : pločicom u ustima na kojoj je do 14 000 rožnatih zubića. 

Vinogradnjak iskopa u zemlji rupu i u nju snese nekoliko de- Pužu koji se popeo na gljivu pukla je kućica. On je pukotinu za- 
setaka jaja, i to iz otvora koji je ispod desnog ticala. Jaja omota lijepio svojom sluzi i tako donekle popravio kvar. Donji puž ima 
zaštitnom oblogom sluzi. Pužići će se izleći za dvadesetak dana. svrdlasto izvijenu kućicu. Ima ih još čudnijih i šareno ukrašenih. 


U listopadu počinje zimski san, a traje sve dok drveće ne olista. Puž ispušta pred sobom ljepljivu i svjetlucavu vrpcu sluzi, po ko- 
Prije polaska na počinak puževi zatvore zjala jednim ili s više joj klizi. Tako se može kretati po hrapavu i pjeskovitu tlu. Neće 
poklopaca od skrutnute sluzi. Često se zalijepe jedan uz drugoga. se porezati ni ako odluči putovati po oštrici najoštrije britve! 

Crvendać 


Frrr! — s grančice je sletjela na travu ptičica ru- 
menih grudi pa skakuće uokolo, a bistre joj oči 
posvuda šaraju: ima li gdje čega za jelo. Već ste je 
prepoznali: to je crvendać. Glas mu je zvonak i 
mio: cricicerici! — tik-tik! — ciii! — odsječni 
maleni vodopad kristalnih zvukova nalik na one 
u flaute. Posebnost je crvendaća u tome što su 
»glazbene« 1 ženke pa se s mužjacima nadmeću u 
pjevu, osim u proljeće. To je godišnje doba »rezer- 
virano« za mužjačke koncerte. Oni tada pjesmom 
opčaravaju ženke, a ujedno zastrašuju suparnike. 
Najljepše pjevaju i ćurliču predvečer. Crvendać je 
donedavno nastavao gajiće i šumarke u blizini 
ljudskih naseobina. No sada se već toliko privikao 
na neposrednu blizinu ljudi da se nećemo iznena- 
diti otkrijemo li da se ugnijezdio u odbačenoj 
limenci na smetlištu ili u staroj čizmi ostavljenoj 
iza staje. Ovaj ptić na slici udomio se u limenu 
krčagu što ga je seljak upravo njemu i namijenio. 


povećan (3/2 prirodne veličine) 


Nema li drugog izbora, savit će  sijezdo u trulu 


panju ili u Tupi u zemlji. Na jajima leže oba rodi- 
telja naizmjence, a legu se obično dvaput godišnje. 
Ta ptica selica u naše vrijeme malo-pomalo postaje 
stanarica. U Dalmaciji ostaje 1 preko zime. Iz 
sjevernijih hrvatskih krajeva ne odlazi daleko na 
jug, a ito veoma kasno. A na povratku je među 
prvima: evo ga već u ožujku. 


Jeste li znali?... 


da se »udomaćeni« crvendaći priviknu i na 
svakovrsne kuhinjske otpatke? da crvendać 
zalazi visoko u planinu? Na Velebitu ga ima sve 
dokle PSpNI s. bukve. 

U crvendaća ženka često poduzima prvi korak te sama snubi 
vjerenika. Ona tada trese krilima poput ptića koji od roditelja 
moljaka hranu. Mužjak koji ju je shvatio donosi joj poslasticu. 


Kakogod se mio i bezazlen činio, crvendać znade biti ljuta svad- 
ljivica. Posebno je napržit u proljeće, kad svima obznanjuje oda- 
kle dokle seže njegov »posjed«. Tad su česta razračunavanja. 


"a 


Poneki crvendać ostane i zimi uz ljudske nastambe, nadajući se 
da ljudi dobra srca neće dopustiti da ugine od studeni i gladi. I 
Neustrašivi crvendać suzbit će i natjerati u bijeg i pticu veću od na ponekoj novogodišnjoj razglednici vidjet ćete ovu ljupku pticu. 
sebe. Sav nakostriješen, kričav i nasrtljiv, ostavlja dojam opasna 

bojovnika. I ćuku se učinilo najrazboritijim da se mani svađe. 


Crvendać upravo s povišena mjesta glasno i jasno proglašava 
svojim isključivim posjedom sve što se vidi na ovoj slici. Svake 
večeri marno oblijeće »svoje« područje pazeći da se kakav nepo- 


željnik ovamo ne uvuče. Kad bismo crvendaćev večernji pjev pre- 
veli na ljudski govor, bilo bi u njemu najviše prijetnja svima pti- 
cama, crvendaćima posebno, da na »tuđem« nemaju što tražiti. 

Cančara 


Čančara je kornjača, a svima je kornjačama životna 
lozinka: tko polako ide, daleko stigne. Zato se ni- 
kad 1 nikamo 1 ne žuri. A ne bi ni mogla sve kad bi 
1 htjela. Zato kada osjeti opasnost, neće potražiti 
spasa u bijegu, nego u zaštiti svojega čvrstog oklo- 
pa. Time se ovaj bezazleni gmaz razlikuje od svojih 
daljih srodnika guštera (koji će strelovito umaci), 
zmija (koje će se opasno braniti) i krokodila (ko- 
Jima je najbolje 1 ne prilaziti). Udomimo li čanča- 
ru u vrtu ili u kući (u terariju), lako će se obiknuti 
1 snaći. U jelu nije probirač, pa joj svakojako po- 

4/5 prirodne veličine 


krastavci 


vrće ide u tek, a usput pojede 1 ono što se na tome 


povrću nađe: crve, pužiće, gusjenice... Bude li 
hrane u obilju, neće joj dodijati da pomalo žvače 
od jutra do mraka; nema li hrane — izdržat će 


bez nje i čitave tjedne. I tako, dan po dan, čančara 
proživi svojih pedesetak ili više godina. 


Jeste li znali? ... 


... da je čančara česta u Dalmaciji i dalje prema 
jugu? ... da se od njezina mesa priprema juha 
koja je na cijeni? _... da su joj 1 jaja jestiva? 


rotkvice 


Ženka u proljeće iskopa rupu u zemlji pa u nju položi 5-—15 
jaja. Rupu zatrpa — i time su njezine materinske brige obav- 
ljene. Kad male kornjače izmile na svijet, prepuštene su sebi. Prije nego dobro zastudi, čančara već spava zimskim snom u ro- 
vu što ga je iskopala ili našla u zemlji. Tu će dočekati tople 
proljetne dane. Neke pustinjske kornjače spavaju ljetni san. 


Čančarina jaja ostaju dugo u zemlji. Mladunci će izići tek za Čančara nema vanjskih dijelova uha, ali ima dobar sluh. Ovdje 
3—4 mjeseca. Rastu polako, pa će veličinu svoje majke do- sad zvuk najavljuje opasnost: približava se traktor. Oklop 
stići tek za 5—7 godina. Na slici su mala i odrasla kornjača. stare kornjače izdržao bi laka seljačka kola, ali traktor ne bi. 


I takve mirnjačine kao što su čančarini mužjaci postaju u vrijeme ma dok mu ne uspije osoviti se. Za trajniju uspomenu na poraz 
parenja ratoborni. Kao pravi rvači, suparnici nastoje jedan pobjednik će ga još ljuto ugristi. Kornjače grizu bezubim če- 
drugoga prevrnuti na leđa. Pobijeđeni će dugo mlatarati noga- ljustima kao oštrim kljunom. Ipak, tada ne bude mrtvih glava. 

Gubavica 


Gubavica se čak ni među žabama ne može podičiti 
ljepotom. Ne samo što je glomazna 1 nesklapna, ne- 
go Joj je i koža neugledne boje, sva posuta kvrgama 
1 bradavicama po kojima je poznata i kao žaba 
krastača. Mnogi je se zato gade, a gdjetko će je 
1 zatući kad na nju naiđe. Pogriješit će veoma. Gu- 
bavica je neobično koristan pomagač svakom vrtla- 
ru 1 poljodjelcu jer potamani golemo mnoštvo 
biljnih štetnika. I u kretanju je gubavica nespretna. 
Oba su Joj para nogu gotovo podjednako dugačka 
(a usto 1 ružno raskrečena), pa ova žaba ne može 
izvoditi majstorskih skokova kojima se diče njezine 
srodnice. Od drugih se žaba razlikuje gubavica 
1 po tome što je stanovnik kopna, a u vodu zalazi 
samo kad se pari 1 odlaže jaja. A da ni u vodi nije 

kukci 


2 puta povećana 


osobito okretan plivač, posvjedočit će vam jedva 


zamjetljive plivaće kožice među prstima. Vrućina 


krastači ne godi, pa se danju krije u zemlji, a pod- 
večer izlazi u lovne pohode. Ne mora se žuriti, jer 
ni ono što lovi nije brzotrko: puževi, crvi, gusjenice, 
kukci... 


Jeste li znali? 

... da u nas žive dvije vrste gubavice: siva i zele- 
na? ... da je siva gubavica (koju prikazuje slika 
na ovoj strani) najveća naša žaba: naraste do 


20 cm? Zelena je gubavica manja (do 14 cm). 


da siva gubavica radije boravi na vlažnim 
mjestima po poljima i šumama? 


balavnjaci 


50 


Izgladnjela životinja ne bira hrane. Lisica je pokušala utažiti 
glad gubavicom. No ta žaba ispušta iz žlijezda u koži oštru te- 
kućinu. Napadač će stoga odmah ispljunuti neugodan zalogaj. 


Ovako teče razvojni put gubavice. Ženka položi u vodu jaja (1) 
spojena u 3—5 m dugačak sluzav niz. Iz jaja izlaze punoglavci 
(2), repati i beznogi, a dišu škrgama. Najprije im izrastu stražnje 
noge (3), a rep kržlja. Žabica (4), još repata ali s plućima, izlazi 
iz vode. Postupno će se razviti u posve odraslu krastaču (5). 


Tražeći hladovito skrovište, gubavica se neoprezno zavukla u 
preusku pukotinu i ostala zarobljena. U takvu položaju preživi 
i više tjedana. Kad smršavi do kosti i kože, možda će se izvući. 

Gubavica dočekuje zimu u podzemnoj rupi ili se ukopa u rahlu Gubavice su vrlo proždrljive pa one velike posegnu i za krupni- 


zemlju. U zimskome snu čeka tople proljetne dane. Tada će izmi- jim zalogajem : mladim mišem ili zmijom. Zuba nemaju, te plijen 
ljeti i nastaviti neuzbudljiv život večernjeg i noćnog potucala. gutaju čitav. Ne znamo je li im to dugo gutanje muka ili užitak. 


Kao i sve žabe, mužjaci gubavice udružuju se u doba parenja u pjesmom, »gubavci« nisu valjani pjevači. Premda i oni jako nap- 
pjevačke zborove. No dok se većina žaba može podičiti grlatom nu mjehur na guši — iz njega izlazi samo drhtav zvižduk. 

Gusjeničar 


Gusjeničar je jedan od najhitrijih grabežljivaca u 
svijetu kukaca kornjaša. A i odjeven je poput 
viteza- razbojnika. Na leđima mu se tvrdo pokrilje 
ljeska zelenim 1 zlatastim preljevima, a grudni mu 
oklop sjaji kovnim modrilom. Pogledajte mu ubo- 
Jito oružje: čeljusna kliješta kao od čelika sako- 
vana. Njima gusjeničar za tili časak proburazi i 
progrize svoj plijen, bio on golokož ili oklopljen. 
Iz njihove _ prvotne domaje — planinskih šuma i 
šumaraka — prenijeli su dosjetljivi vrtlari gusje- 
ničara u gradske parkove i zelene nasade da ih 
trijebi od gusjenica i drugih štetnika. Među svima 
gusjenicama čini se da ovome proždrljivom kor- 
njašu najviše u tek idu gusjenice leptira gubara i 
prelca. Te gusjenice imaju čudnovatu naviku da 
uvečer kreću iz gnijezda na 
brštenje lišća u ovakvu po- 
retku: povorku predvodi 
jedna gusjenica, za njom 
pužu dvije, a potom slijedi 
nepregledno — mnoštvo __u- 
pravilnim troredima 1 če- 
tveroredima. Takav pore- 
dak zadržavaju sve dok — 
ne naiđu na gusjeničare! 


5 puta povećan 


Jeste li znali? ... 


.. da gusjeničar izjede samo mekanu unutrašnjost 
gusjeničina tijela, a ostavi vanjsku kožu? ... da 
se nekom redovitom »ravnotežom u prirodi« u go- 
dinama obilnim gusjenicama pojavljuje i mnoštvo 
gusjeničara? . da jedan gusjeničar za 2—3 go- 
dine svog života potamani do 1000 gusjenica? 

gusjenice 


zrikavci 


Kad pogledate kolik je ovaj kukac a kolika gusjenica, možda 
će vas zbuniti pitanje: tko koga napada? No gusjeničar kao da 
se drži izreke: što više mesa, slasnija gozba. Naglim skokom 
zarit će svoja kliješta u gusjenicu i neće je ispuštati dok od nje 
ne preostane šuplja koža. Pokušate li ga ometati, ljutito će se 
ritati nogama ; ustrajete li, možda će vas i ugristi u prst. Ovaj 
neumoljivi zatornik gusjenica izvrstan je čuvar naših šuma. 


Ženka odloži jaja kraj korijena kakve biljke (gore). Iz jajeta 
iziđe ličinka (desno) i zakukulji se u zemlji (lijevo). Iz kukuljice 
će na površinu zemlje izići odrastao kukac i odmah krenuti u lov. 


a 


Zajednički je lov uspješniji. Ova dva gusjeničara upala su u gni- 
jezdo gusjenica leptira povorkaša (borova prelca). Nijedna im 
neće umaći! Gusjeničari su vrsni penjači po drveću, a ta je 
osobina rijetka među kornjašima. U lovu su upravo neumorni. 

U toku jednog jedinog ljeta gusjeničar proždere prosječno 450 
gusjenica. Slika prikazuje upravo toliku povorku. Na početku 
ovoga stoljeća slučajno su prenesene u sjevernoameričke šume 
neke štetne evropske gusjenice. Ondje su se silno namnožile. 
Spas je donijela poštanska pošiljka: 6000 kukaca gusjeničara ! 


Strijež palčić 


Kad ovako maljucna ptičica otprhne među lišće. 
Šmugne u grm ili protrči kroz vlati trave, učinit 
će nam se u prvi mah da je to bio miš. Ali kad se 
napokon odnekud pojavi — bilo da mirno stane 
gizdelinski uzdignuta repića, bilo da okolo skakuće 
1 glavicom maše kao da se na sve strane klanja — 
odmah ćemo ga prepoznati: to je strijež (palčić, 
carić, kraljić), najmanja naša ptica pjevica. A tko 
ga ne prepozna po obličju 1 sitnoći, prepoznat će 
ga po neprestanu cvrkutanju: cer-cer-cer! Takav 
mališ neprestano strahuje od većih 1 jačih; zato se 
krije 1 zavlači u živice 1 trnjake, skakuće među gran- 
čicama, potrkuje u travi — spreman da se u hipu 
nekamo skrije. Pri zemlji, ili na samome tlu, strijež 
gradi skromno gnjezdašce za svoj porod, a katkad 
načini od same mahovine i gnijezdo za sebe da se 


2/3 prirodne veličine 


u njemu krije 1 spava. Ovaj par palčića na slici 
odabrao je staru cipelu da u njoj svije gnijezdo. 
Sav posao zapada mužjaka; ženka je samo nad- 
glednik. Ovdje, čini se, nije zadovoljna. Palčić po- 
kunjen stoji na svojoj gradnji, a palčica se upravo 
sprema da otprhne. Njemu ne preostaje drugo nego 
da započne novo gnijezdo 


J este li znali?... 


. da se ponekad u najbližem susjedstvu naseli 1 
pet- -šest striježevih obitelji? . da će koji put ku- 


kavica snijeti jaje u maljušno striježevo gnijezdo? 
Tada će striježevi hraniti kukavičića i kad poraste 
triput veći od njih! 


leptirova jaja i ličinke bobice 

U doba ljubavi strijež daruje dragani listiće i travke kako bi je 
uvjerio da su mu namjere ozbiljne. A da joj još jasnije iskaže što . 
želi, počet će pred njom tim poklonima odmah graditi gnijezdo. Mužjak oplete nekoliko gnijezda, a izbirljiva ženka motri i bira. 
Kad joj napokon jedno gnjezdašce bude po volji, prione i sama 
da ga zajedno završe. Ona izleže 5—6 jaja, svaki dan po jedno. 

I takvu mališu kakav je palčić hoće se obilato »životnoga pros- Mužjakova je dužnost da brani mladunce, i on je obavlja bez- 
tora«. Oko područja koje smatra svojim on zamisli nevidljivu umnom hrabrošću. Neće ga zaplašiti ni dvostruko veći napasnik. 
granicu. Preko nje ne pušta nijedne druge ptice svojega soja. Tko bi rekao da je maljušni gizdelin tako srčan borac! 


Gotovo cijele godine čuje se iz grmlja i gustiša palčićevo pjevno Sreća se nasmjehnula ovome palčiću pa je našao prekrasnu rupu 
žuborenje i cvrkutanje : či-či-či! koje se ponovi i tisuću puta zare- u zidu. Odmah je započeo u njoj graditi gnijezdo. Njegova dru- 
dom! A onda okrene ploču pa stane cvrčati : tit-tit! cer-cer-cer ! žica neće imati što prigovoriti, jer je tu i streha nad glavom! 

Cešljugar 


Svojim gizdavim ruhom češljugar ide u najraskoš- 
nije odjevene evropske pjevice. U mnogih ptica 
ženka nosi skromnije boje nego mužjak, a mužjak 
se ističe i svojim pjevom. U češljugara je to drukčije. 
Oboje su jednako šareni, oboje jednako lijepo 
pjevaju — pa je ženku vrlo teško razlikovati od 
mužjaka. Kakve su u čsšljugara živahne boje, 
takva mu je živahna i narav: nema ni časka mira 
oni pokoja; neprestano skakuće, prše, leti, vere se 
po grančicama i okomitim stabljikama. Rado se 
zadržava na bodljikavim biljkama stričku (na slici 
dolje) 1 češljugovini (po kojoj je ime dobio), ali 
ne zato što su bodljikave, nego što voli njihove 
uljevite sjemenke. Spretno ih čupa 1 otvara oštrim 
kljunom. Češljugar jede i sjemenje svakojaka ko- 
rova pa je poljodjelcima uvijek dobrodošao gost. 
Vrstan je letač i voli obilje slobodna prostora. 


Najmilija hrana 


suncokretove sjemenke 


2 puta povećan 


Jeste li znali?... 


da se češljugari gnijezde dvaput ili triput na 
godinu? . da ovaj spretni letač postiže 1 48 km 
na sat, premda mu let nije ravan nego valovit? 

da se evropski češljugar potpuno udomio u 
Australiji 1 u obje Amerike? . da je ova ptica 
pravi majstor u gradnji gnijezda? Da mališanima 
bude što udobnije, gnijezdo oblaže obiljem ma- 
hovine, lišaja 1 dlaka. . da na jajima leži samo 
ženka, ali je mužjak hrani za sve to vrijeme? 


, 
. o 
Kri a 


pei 


htm 


stričkove sjemenke # 

Mužjak je spazio ženku pa želi da u tom prvom susretu ostavi 
najljepši dojam. Zato izvodi akrobacije u zraku i popraćuje ih 
najzanosnijim ćurlikanjem koje može izmamiti iz svoga grla. 


Ako ženka pokaže kakvim znakom da joj je udvaranje po volji, 
oduševljeni će joj snubitelj podariti najljepši listić koji može uza- 
brati. Primi li mladenka poklon, znak je da je vjeridba sklopljena. 


Treba napuniti bezdane želučiće vječito gladne dječice. Požrtvov- 
ni tata češljugar leti poput čunka na tkalačkom razboju tamo i 
amo između polja i gnijezda: čak do 200 puta u jednome danu! 


dena. s. JA | ' 
ka aari: 

Češljugar je jedan od naših najumilnijih pjevača, a u pjesmi je Mama češljugarka brižno nastoji da gnijezdo bude uvijek čisto 
upravo neumoran. Dok skakuće i prše među granjem, nepresta- i uredno. Kljunom izbacuje iz njega izmet mališana i drugi smet. 
no zvoni pjev: tiglit, tiglit, cifit! — pikelnik, pikelnik — cja! Rad joj je olakšan tim što je dječji izmet ovijen tankom opnom. 

Plavetna sjenica 


Ovu ptičicu možete vidjeti posvuda, izuzev brdske 
1 močvarne predjele; doduše ipak ne tako često kao 
njezinu veću i poznatiju srodnicu — veliku sjenicu 
ili crnoglavku. Želite li je izbliže promatrati, po- 
zovite je u goste: ponudite joj na granju pred pro- 
zorom zemnih oraščića (kikirikija), ili bocu mlijeka 
na ogradi balkona. Njezinu oštru vidu takve. poslas- 
tice posigurno neće izmaći. Užitak je promatrati 
kako se sjenica spretno vere po granju: uspinje se 
u hitrim vijugama kao da hoda ravnim tlom. A 
svaki čas ključne ovamo i onamo. Tako u toku 
jednoga jedinog dana pokupi do dvije pa i tri 
tisuće kukčića i drugih životinjica. Posebno su 
plavetne sjenice korisne zimi. Tada ih glad tjera 
da po drveću i zidovima pretraže svaki kutak i 
zakutak tragajući za skrivenim jajima kukaca i 
za kukuljicama. Ove su ptice vrlo druževne te rado 
primaju u družbu i drugovrsnu pernatu čeljad — 


Najmilija hrana 


maleni beskralješnjaci 


od striježa pa sve do djetlića. Veseo je prizor kad 
se takva šarena četa skita voćnjakom ili šumarkom. 
A 1z mješavine svakojaka pjeva čut će se i sjeničino: 
Sin-sin-sin! sit-sit-sit! ci-ci! 


Jeste li znali? .. 


da su sve vrste naših sjenica (plavetna, crno- 
glavka, kaporasta, jelova, hrvatska, dalmatinska 1 
druge) najmarljiviji čuvari naših voćnjaka? Jedan 
par sjenica 1 njihovi mladunci pojedu za godinu 
dana punu vreću štetnih kukaca. 


2 puta povećana 

Sjenice su loši graditelji pa će za gnijezdo iskoristiti bilo kakvo 
slučajno skrovište: rupu u zidu, stari napušteni fenjer, po- 
štanski sandučić ili drugo što. Ta glavno je da posluži svrsi! 


Sjenice su na neki način doznale da ima vrhnja u bocama za mli- 
jeko što ih raznosač ostavlja pred kućnim vratima. Ubrzo su 
naučile spretno ukloniti staniolski poklopac, ili ga probušiti. 


Na juriš! Plavetna sjenica nikoga ne trpi u blizini gnijezda pa 
odlučno navaljuje na svakog uljeza. Ovome ne preostaje drugo 
nego da gleda kako će prije pobjeći, i ne pomišljajući da se brani. 

Nanižite na konopčić komadiće sala ili slanine, zemne oraščiće 
i druge masne plodove pa to objesite o granu pred prozorom. 
Uživat ćete u vještinama ovih penjača da se domognu hrane. 


Zimi sjenice ljubomorno čuvaju »svoje« područje u blizini kuća. 
Tada je hrana oskudna, pa je svaka mrvica dragocjena. Sjenice 
nemaju obzira prema drugim pticama koje također muči glad. 


Božja ovčica 


Nema među kukcima kornjašima (a to su oni s 
tvrdim pokriljem) poznatijega ni milijega nego što 
je božja ovčica, koju još zovu buba mara i polonica. 
Svi smo je kao djeca držali na dlanu, gledali kako 
se. penje do vrška prsta, odiže pokrilje i sprema se 
odletjeti... Na koju stranu? — »Pokaži gdje mi 
je sreća« — možda smo joj šapnuli i gledali kamo 
će. A ona je zapravo odletjela za svojom srećom: 
u potragu za svojom najmilijom poslasticom — 
zelenim biljnim ušima. Taj sićušni crveni i crno- 
pjegavi tenk neumoljiv je zatornik te sitne gamadi 
koja siše sokove 1z mladih 1 nježnih dijelova našega 
cvijeća 1 naših voćaka. U jedan dan božja ovčica 
pojede do dvjesta ušenaka, a njezina ličinka 1 
dvaput više. 


20 puta povećana 


Jeste li znali? 

... da božja ovčica često prezimi u vašoj kući? 
U sobi koja se grije najradije se ovčice sakupe na 
prozoru. Možete ih pogostiti kapljicom pekmeza, 
meda ili zašećerene vode. One će vam u proljeće 
obilno vratiti vaše dobročinstvo. ... da je poznato 
oko 4000 vrsta božjih ovčica, od kojih kod nas živi 
sedamdesetak, ali su česte samo dvije vrste: se- 
dmeropjegasta 1 dvopjegasta ovčica? _... da su 
ovčice najčešće crvene s crnim pjegama, ali ih ima 
1 crnih s crvenim pjegama, pa i žutih, a u toplim 
krajevima i modrih i zelenih? _... da ovčica ima 
jedino (1 to nepouzdano) sredstvo za zaštitu od 
neprijatelja: smrdljivu i otrovnu žutu tekućinu, 
koju u opasnosti izlučuje u sitnim kapljicama? 


Najmilija hrana 


biljne uši 

Ovdje vidite dva razvojna stupnja božje ovčice: ličinku i kukulji- Odrastao kukac šeće se po sagu od biljnih ušiju. One su božjoj 


cu. Desno je modrikasta ličinka, zauzeta svojim najmiliji pos- ovčici glavna hrana. Navikli smo toga ljupkoga kukca gledati iz 
lom: tamanjenjem zelenih biljnih ušiju. Kukuljica je lijevo gore. druge perspektive: odozgo. Zato nam je ovdje ponešto čudan. 


Božja je ovčica krenula u pljačku. Mravi brižno čuvaju posebnu Božjoj ovčici nije jednostavno uzletjeti. Najprije mora odignuti 
vrstu biljnih ušiju koje su im »krave muzare« (jer izlučuju sladak tvrdo crveno pokrilje, a zatim izvući prozirna tanka krilašca. 
sok), pa tjeraju napasnika, ali je on zaštićen krutim oklopom. U letu samo ta krila trepere; pokrilje ostaje nepokretno. 


Nađu li ovi kukčići gdje prikladno sklonište, mogu i prezimiti. Crven se kukčić ističe na zelenu listu, pa će privući mnogu gla- 
Ondje će se skupiti u desecima i stotinama i — obamrijeti. Pro- dnu pticu. Božja ovčica pokušava jedinu obranu: izlučuje smr- 
budit će se u proljeće, i tada će dalje poteći njihov životni krug. dljivu žutu tekućinu. To joj nekad pomogne, — a nekad ne. 

Kućna muha .......... mase 


Prugasta papigica .............. | 


Kanarinac 


Kućni pauk __.................. : 
Lastavica pokućarka 
Bijela roda__......... SAA E ' 
Vrabac pokućarac 
Bogomoljka.................... 
Lastin rep ............... poma 


Viličarka _......... 

Gujavica ........ Pnriv srna sa 


 oVinogradnjak ............. ata ge 


Crvendać _..... mergaen ae aag 


( aAnčara —.... aaa aa aaa aka 


-Gubavica_............ Jedno. 


Strijež palčić ........... em 


Češljugar_...... im nj nana | 


Plavetna sjenica na 


Božja ovčica ..... ra poem 


ŠAROLIKO CARSTVO ŽIVOTINJA 
4. ŽIVOTINJE OKO KUĆE I U VRTU 


Ovo je četvrti svezak male zoološke enciklopedije 
posvećene životinjskom svijetu Evrope. 


Ostali su svesci: 

. ŽIVOTINJE U ŠUMI I šIKARI 

. ŽIVOTINJE U MORU I KRAJ MORA 
. ŽIVOTINJE IZ PLANINE I DOLINE 

. ŽIVOTINJE KOPNENIH VODA 

. ŽIVOTINJE U POLJU I DVORIŠTU 

